PMIndiaData/PMIndiaSum huggingface dataset:
কোরোনাগী তিকা পুথোক্নবা, হিদাক পুথোক্নবা, লাইওং খঙদোকপা অমসুং চাংয়েং তৌবগী তাক্স ফোর্সকী মীফম অমা প্রধান মন্ত্রীনা লুচিংদুনা পাংথোকখ্রে

তিকা পুথোক্নবা, হিদাক পুথোক্নবা, লাইওং খঙদোকপা অমসুং চাংয়েং তৌবগী মতাংদা ভারতনা পায়খৎলিবা থবকশিংগী হৌজিক ওইরিবা ফিবম প্রধান মন্ত্রীনা কুপ্না অমুক হন্না য়েংশিনখ্রে । ভারতকী তিকা পুথোকপা কম্পেনীশিং অসি মখোয়গী মগুন লৈবা, য়াম্না পুথোকপা ঙম্বা অমসুং মালেমগী লৈবাক কয়াদা লৈবগী মমিং চৎলি । মসিগী মথক্ত, ঙসিদি মালেমগী লৈবাকশিং তিকা পুথোক্নবা থিজিনবগী নৌরিবা তাঙ্কক অমদা লৈরি । মসিগা মান্নবা মওংদা ভারতকী ইন্সিতিতুৎশিং অমসুং স্তার্দ-অপশিং লম অসিদা মাংজিল থারি । কোরোনা তিকা পুথোক্নবা ভারতকী তিকা ৩০ হেন্না তোঙান-তোঙানবা তাঙ্ককশিংদা লৈরি লোয়ননা তিকা খরদি চাংয়েং তৌবগী থাক য়ৌরে । মসিগা মান্নবা ফিবমদা, হিদাক পুথোক্নবা থবক অহুম পায়খৎলে । অহানবদা, হৌজিক শীজিন্নরিবা হিদাকশিং শীজিন্নবনি । কাংলুপ অসিগী মনুংদা লৈবা হিদাক মখল মরি শুংবা অমসুং য়েংশিনবগী থবক চৎথরি । অনিশুবদা, লেবোরেতোরিগী ভেরিফিকেসনগা লোয়ননা অফবা মখলগী কম্পুতরগী মতেং লৌদুনা অনৌবা হিদাকশিং অমসুং মোলিকুলশিং পুথোক্নবা থবক পায়খৎলে । অহুমশুবদা , ভাইরস হাৎপা ঙম্বা মগুনশিং য়াওবা পাম্বীশিং অমসুং পোৎলমশিং থিজিল্লে । আর তি-পি সি আর অমসুং এন্তিবোদি দিতেক্সন অনিমক য়াওনা, লাইওং খঙদোকপা অমসুং চাংয়েং তৌবগী মতাংদা, রিছর্স ইন্সতিতুৎশিং অমসুং স্তার্দ-অপশিংনা অনৌবা তেস্তশিং পুথোক্লে । মসিগী মথক্ত, লৈবাক অসিগী লেবোরেতোরিশিং শম্নদুনা, হায়রিবা তেস্ত মখলশিং অসি পাংথোকপা অঙকপা ফংনা হেনগৎলে । ভারতকী স্তার্দ-অপশিং অমসুং ইন্দস্ত্রিশিংনা হৌজিক দরকার ওইরিবশিং ফংহন্দুনা, চাংয়েং তৌনবা মপান্দগী রিএজেন্তশিং পুশিল্লকপদা থেংনরিবা খুদোংচাদবশিং কোকহল্লে । হৌজিক লৈরিবা ফিবম অসিদগী হিরম অসিদা মতম কুইনা লৈহৌগদবা ইন্দস্ত্রি অমা শেমগৎনবগী থাজবা পীরি । মতিক চাবা নিয়মশিংগা লোয়ননা য়াম্না য়াংনা ইন্সতিতুৎশিং,ইন্দস্ত্রি অমসুং সরকার পুন্না চৎমিন্নবা অসি প্রধান মন্ত্রীনা খঙজিনখি । অসিগুম্বা মতেং পীনবা অমসুং খোঙজেল অসি স্তেন্দার্দ ওপেরেতিং প্রোসিদিউয়র অমগী মখাদা থম্নিংবগী অপাম্বা প্রধান মন্ত্রীনা ফোংদোকখি । অসিগুম্বা অৱাবা মতম অসিদা ঐখোয়গী থবকশিং সাইন্তিফিক ওইবা মওংদা পাংথোক্নবা মহাক্না তকশিনখি । হিদাক পুথোক্নবা হোৎনবদা কম্পুতর সাইন্স, কেমিস্ত্রি অমসুং বাইওতেক্নোলোজি পুনশিনবদা থাগৎলদুনা , লেবোরেতোরিদা হিদাক পুথোকপা অমসুং চাংয়েং তৌবদা কম্পুতর সাইন্সকা শম্নহন্নবগী সবজেক অসিগীহেক্কাথোন অমা পাংথোক্নবা ৱাফম প্রধান মন্ত্রীনা ফোংদোকখি । হেক্কাথোন অদুদা মাইপাক্লবা মীওইশিং মখা তানা শেমগৎনবা স্তার্দ-অপশিংনা লৌখৎকদবনি । প্রধান মন্ত্রীনা হায়খি বেসিক্তগী হৌরগা এপ্লাইদ সাইন্স ফাওবদা ভারতকী সাইন্তিস্তশিংগী অনৌবা পুথোকপা অসিগা ইন্দস্ত্রিগা পুন্না চৎমিন্নবা অসিদা অপেনবা পোকই । অসিগুম্বা মখলগী চাউথোকচবা, ওরিজিনেল ওইবা অমসুং মরম চাবা অসিনা মাংলোমদা চংশিল্লিবা ঐখোয়গী থবকশিং লমজিংগদবনি । মসি খক্তনা ঐখোয়না সাইন্সতা মালেমগী মরক্ত খ্বাইদগী ফবা ওইবা ঙমগনি অমসুং তুংইন্নবা ওইরোইদবনি ।
প্রধান মন্ত্রীনা য়ু.এ.ই.গী রাস্ত্রপতি, ঐচ.ঐচ. শৈখ খলিফা বিন জায়েদ লৈখিদবদা নুংঙাইতবা ফোংদোকখ্রে

প্রধান মন্ত্রী, শ্রী নরেন্দ্র মোদীনা য়ুনাইতেদ আরব ইমিরেৎসকী রাস্ত্রপতি, ঐচ.ঐচ. শৈখ খলিফা বিন জায়েদ লৈখিদবদা নুংঙাইতবা ফোংদোকখ্রে অমসুং মহাক অসি শক্নাইরবা ৱাঙাংলোই অমনি অমসুং ভারত-য়ু.এ.ই.গী মরীনা মহাক্কী মিৎয়েং শানবা লুচিং মখাদা চাউখৎখি হায়না মহাক্না ফোংদোকখি। প্রধান মন্ত্রীনা মহাক্কী ত্বীত অমদা অসুম্না ফোংদোকখিঃ “ঐচ.ঐচ. শৈখ খলিফা বিন জায়েদ লৈখিদবগী পাউ তাবদা ঐহাক য়াম্না নুংঙাইখিদে। মহাক অসি শক্নাইরবা ৱাঙাংলোই অমনি অমসুং ভারত-য়ু.এ.ই.গী মরীনা মহাক্কী মিৎয়েং শানবা লুচিং মখাদা চাউখৎখি। য়ু.এ.ই.গী মীয়ামগী অৱাবদা ভারতকী মীয়াম্নসু থম্মোই শোক্না শরুক য়ারি। মহাক্কী থৱাইনা শান্তি ওইনা লৈবা ওইসনু”।
পি.এম.না ভারত রত্ন দাঃ বাবাসাহেব অম্বেদকরগী মপোক কুমওন্দা ইকাই খুম্নবা উৎখ্রে

প্রধান মন্ত্রী শ্রী নরেন্দ্র মোদীনা ভারত রত্ন দাঃ বাবাসাহেব অম্বেদকরগী মপোক কুমওন্দা ইকাই খুম্নবা উৎখ্রে। অফাওবা দাঃ বাবাসাহেব অম্বেদকরগী অম্বেদকর জায়েন্তিদা খুরুমদুনা প্রধান মন্ত্রীনা ত্বীত তৌখি মদুদি, “মহাক্না শোৎথরবা কাংলুপকীদমক মান্নবা থাক অমদা পুরক্নবদা হোৎনখিবা অসিবু লাক্কদৌরিবা মীরোলশিংদা খুদম অমা ওইনা নিংশিংদুনা লৈহৌরগনি”।
পি.এম.না ইন্দিয়ন কোস্ত গার্দপু মখোয়গী রাইজিং দেদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা ইনদিয় কোস্ত গার্দপু মখোয়গী রাইজিং দেদা মহাক্কী য়াইফ পাউজেল পীখ্রে। ত্বীত অমদা, প্রধান মন্ত্রীনা হায়খি; “ইন্দিয়ন কোস্ত গার্দপু মখোয়গী রাইজিং দেদা য়াইফ পাউজেল পীরি। স্ত্রেতেজীগী ওইনা য়াম্না মরু ওইবা ওর্গনাইজেশন, ঐখোয়গী কোস্ত গার্দ অসি ঐখোয়গী কোস্তশিংবু চেকশিন্না শেন্নদুনা থম্লিবা অমসুং মীওইবা জাতিগীদমক্তা হোৎনরিবশিং অদুদসু মাংজিল থাদুনা লৈরিবা, ময়ামদগী থোইদোক-হেন্দোকপা প্রোফেস্নেলশিংগী তীম অমনি।
পি.এম.না মার্চ ২৯দা মতুআ ধর্ম মহা মেলাদা ৱা ঙাংগদৌরি

শ্রী শ্রী হরিচন্দ থাকুরগী ২১১শুবা মপোক কুমওনগী থৌরমদা প্রধান মন্ত্রী শ্রী নরেন্দ্র মোদীনা মার্চ ২৯গী নুমিদাংৱাইরম পুং ৪:৩০ তাবা মতমদা ভিদিও কনফরেন্সকী থোংদা নোংচুপ বেঙ্গোলগী থাকুরবরিদা লৈবা শ্রীধাম থাকুরনগরদা মতুআ ধর্ম মহা মেলা ২০২২দা ৱা ঙাংগদৌরি। শ্রী শ্রী হরিচন্দ্র থাকুরজীনা নীংতম্বা ফংদ্রিঙৈগী মতমদা খাইদোক্ত্রিবা বেঙ্গোলদা লৈরম্বা নমথবীরবা, শোত্থরবা অমসুং খুদোংচাবা ফংদ্রবা মীওইশিংগী য়াইফনবা মহাক্কী পুন্সিবু কত্থোকখি। ইং কুমজা ১৮৬০দা মহাক্না হৌখিবা খুন্নাই অমসুং ধর্মগী ওইবা ইহৌ অসি ওরাকান্দিদগী (হৌজিক্না বাংলাদেশতা লৈরিবা) হৌদোকখি অমসুং মসিনা মতুআ ধর্ম শেম্বা ঙমহনখি। মতুআ ধর্ম মহা মেলা ২০২২ অসি মার্চ ২৯দগী এপ্রিল ৫, ২০২২ ফাওবদা ওল ইন্দিয়া মুআ মহাসংঘনা শিনবনি।
চীফ ওফ এয়র স্তাফনা শিনবা ‘এৎ হোম’ রিসেপ্সনগী থৌরমদা প্রধান মন্ত্রী শরুক য়াখ্রে

ঙসি নই দিল্লীগী এয়র হাউসতা, চীফ ওফ এয়র স্তাফনা শীনবা ওকপগী থৌরমদা প্রধান মন্ত্রী নরেন্দ্র মোদী শরুক য়াখ্রে। থৌরম মফমদা, প্রধান মন্ত্রীনা আই.এ.এফ.কী অনৌবা খুৎলাইশিংগী এগজিবিসন অমা য়েংখি। এগজিবিসন অদুগী পান্দমদি ইন্নোবেসন অমসুং ইন্দিজেনাইজেসনগী খুৎথাংদা মশা-মরোমদোম লেপচবনি। প্রধান মন্ত্রীনা ইন্দিয়ন এয়রফোর্সকী মার্সেল, শ্রী অর্জন সিংহগী নীংশিং স্তাম্প অমসু ফোংখি।
প্রধান মন্ত্রীনা এম্পাৱর্দ গ্রুপকী মীফমদা ময়াই তাংবল লৌখ্রে

প্রধান মন্ত্রী শ্রী নরেন্দ্র মোদীনা ঙসি লৈবাক অসিদা কোবিদ-১৯ থেংননবগীদমক তঙাইফদবা খোংথাংশিংগী থৌরাং য়াৎনবা অমদি মদুবু থবক্তা ওন্থোক্নবগীদমক শেমখিবা এম্পাৱর্দ গ্রুপশিংগী মীফম অমগী ময়াই তাংবল লৌখ্রে। মহাক্কী ত্বীৎকী সেরিজ অমদা, প্রধান মন্ত্রীনা ইখি মদুদি মহাক্না হোস্পিতালশিং ফংহন্নবা অমদি আইসোলেসন অমসুং ক্বারেন্তাইনগী মতিক চাবা খুদোংচাবশিংগা লোইননা লাইনা শন্দোরক্লিবা অসিদা অচেৎপা মিৎয়েং থম্নবা লোইননা তেস্তিং অমসুং ক্রিতিকেল কেয়রগা মরী লৈনবা ত্রেনিংগীদমক্তা লৈবাক শিনবা থুংনা শেম-শারিবা অদুগী মতাংদা য়েংশিনখি। প্রধান মন্ত্রীনা মসিসু ইখি মদুদি মহাক্না মরী লৈনবা গ্রুপশিং অমসুং ওফিসিয়েলশিংদা পি.পি.আই., মাস্ক, গ্লোব অমসুং ভেন্তিলেতরগুম্বা মথৌ তাবা মেদিকেল ইকুইপমেন্ত মতিক চানা পুথোক্নবা অমসুং ফংহন্নবা খঙহনখ্রে।
নবেম্বর ১৬তা প্রধান মন্ত্রী য়ু.পি.দা চৎকনি অমদি পুর্বাঞ্চল এক্সপ্রেসৱে শঙ্গাগনি

নবেম্বর ১৬, ২০২১দা প্রধান মন্ত্রী শ্রী নরেন্দ্র মোদী উত্তর প্রদেশতা চৎকনি অমদি চাউরাক্না নুংথিল পুং ১.৩০ তাবা মতমদা সুল্তানপুর জিলাগী কর্ৱাল খেরিদা পুর্বাঞ্চল এক্সপ্রেসৱে শঙ্গাগনি। শঙ্গারবা মতুং, প্রধান মন্ত্রীনা অথু-অকায়গী মতমদা ইন্দিয়ান এয়র ফোর্সকী ফাইতর প্লেনশিং তাবা/পায়খৎপা ঙম্বা সুল্তানপুর জিলাগী এক্সপ্রেসৱেদা শারিবা কিলোমীতর ৩.২ শাংবা এয়রস্ত্রিপতা ইন্দিয়ান এয়র ফোর্সনা পাংথোকপা এয়রশোসু য়েংগনি। পুর্বাঞ্চল এক্সপ্রেসৱে অসি কিলোমীতর ৩৪১ শাংই। মসি লখনৌ-সুল্তানপুর লম্বী (এন.ঐচ.-৭৩১)দা লৈরিবা লখনৌ জিলাগী চৌদসরাই খুঙ্গংদগী হৌই অমদি য়ু.পি.-বিহার ঙমখৈদগী নোংপোক্তা কিলোমীতর ১৮ চৎলগা নেস্নেল হায়ৱে নম্বর ৩১দা লৈরিবা হায়দরিয়া খুঙ্গংদা লোইশিল্লি। এক্সপ্রেসৱে অসি লেন ৬ পাক চাউই মদু তুংদা লেন ৮ ফাওবা পাকথোকপা য়াই। চাউরাক্না লুপা করোর ২২৫০০গী শেনফমগা লোয়ননা শেমগৎলিবা পুর্বাঞ্চল এক্সপ্রেসৱে অসিনা উত্তর প্রদেশকী নোংপোক থংবা শরুকশিং অখন্ননা লখনৌ, বরাবঙ্কি, অমেথি, অয়োধ্যা, সুল্তানপুর, অম্বেদকর নগর, অজমগর, মাউ অমসুং ঘাজিপুর জিলাশিংগী ইকোনোমিক দিবেলপমেন্তদা ইনোৎ অমা পীরগনি।
প্রধানমন্ত্রীনা নুমিৎ নিনিগী খোংচৎতা মুশোরীগী এলবিএসএনএএদা চৎখ্রে, ৯২শুবা ফাউন্দেসন কোর্সকী ওফিসর ত্রেনীশিংগা ৱারি শানখ্রে

প্রধানমন্ত্রী শ্রী নরেন্দ্র মোদী ঙসি উত্তরাখন্দগী মুশোরীদা লৈবা লাল বহাদুর শাস্ত্রী নেস্নেল একাদমী ওফ এদমিনিস্ত্রেসন (এলবিএসএনএএ)দা ৯২শুবা ফাউন্দেসন কোর্সকী ওফিসর ত্রেনী ৩৬০গা উনখ্রে অমসুং ৱারি শানখ্রে। মহাক নুমিৎ নিনিগী খোংচৎতা এলবিএসএনএএদা লৈরি। মহাক্না ওফিসর ত্রেনীশিং অদু কাংলুপ মরি থোক্না হকথেংননা ইনফোর্মেল ওইনা উনখি। চাওরাক্না পুং মরি রোম চৎথখিবা পাক-চাওরবা ৱারি-ৱাতাই অদুদা প্রধানমন্ত্রীনা ওফিসর ত্রেনীশিং অদুদা মখোয়গী ৱাখল্লোনশিং অদু ময়েক শেংনা অমসুং অকিবা লৈতনা ফোংদোক্নবা খঙহনখি। ৱারি শান্নবা অদু এদমিনিস্ত্রেসন, গবর্নেন্স, তেক্নোলোজী অমসুং পোলিসী মেকিংনচিংবগী মরমদা চৎথখি। প্রধানমন্ত্রীনা ওফিসর ত্রেনীশিং অদুদা মখোয়না ময়েক শেংনা ৱাখল তাবা ঙম্ননবা গবর্নেন্সকী ইসুশিংবু মমুৎ তানা নৈননবা অমসুং থিজিন্নবা পুক্নীং থৌগৎখি। মহাক্না জাতিগী মিয়েং অমা শাগৎনবা মখোয়গী মথৌ তাবশিং অদুদসু শাফু পীখি। ৱারি-ৱাতাই অদু অখঙ-অহৈশিং শরুক য়ামিন্নবগী চাওরবা থাক অমদা পাংথোকখি। মহাক্না একাদেমীগী ফেকল্তী মেম্বরশিংগসু ৱারি শানখি, মখোয়না মঙোন্দা ভারতকী সিবিল সর্বেন্তশিংবু ত্রেনীং পীনবগীদমক পাইখৎলিবা থবকশিং অদু য়েংহনখি। প্রধানমন্ত্রীনা এলবিএসএনএএদা খ্বাইদগী নৌবা গান্ধী স্মৃতি লাইব্রেরীদা চৎখি। মহাক্না ওফিসর ত্রেনীশিংনা পাংথোকপা অতেনবা নাৎকী থৌরম অমদা শরুক য়াখি। মসিগী মমাংদা, একাদমীদা থুংলবগা প্রধানমন্ত্রীনা সরদার ভল্লভভাই পতেল অমসুং হান্নগী প্রধানমন্ত্রী লাল বহাদুর শাস্ত্রীগী শক্তমদা লৈ কৎখি। ৱারি শান্নগী থৌরম অদুদা কেবিনেৎ সেক্রেতরী শ্রী পি.কে. সিনহা অমসুং এলবিএসএনএএগী দাইরেক্তর শ্রীমতী উপমা চৌধরী শরুক য়াখি।
পোইলা বোইশাখ লাকপদা পি.এম.না য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা, ভারত অমসুং মালেমগী অকোইবদা লৈরিবা বেঙ্গালিশিংদা পোইলা বোইশাখকী য়াইফ পাউজেল পীখ্রে। শ্রী মোদীনা ত্বীত অমদা হায়খি: ‘শুভো নাবো বর্শো’ ওইরসনু, হায়না প্রধান মন্ত্রীনা ত্বীত তৌখি: “বেঙ্গালগী প্রজাশিংদা উরিবা পুন্সিগী ফজবা অমসুং থৌরম কয়া কয়া অমা পাংথোকপগী ইথিল অসিনা তশেংনা থম্মোয় হুনিংঙাইনি। ঐহাক্না ভারত অমসুং মালেমগী অকোইবদা লৈরিবা বেঙ্গালিশিংদা পোইলা বোইশাখকী য়াইফ পাওজেল থম্মোয়নুংদগী পীজরি। অনৌবা চহি অসিনা মীপুম খুদিংমক নুঙাই-য়াইফবা, হরাও-তয়াম্বা অমসুং মশা মউ ফবা ওইরসনু”।
ভারতকী স্পোর্তসকী পুৱারীদা তোকিও পেরালিম্পিক্সনা মতম চুপ্পদা অখন্নবা মফম অমা কনদুনা লৈহৌরগনি: পি.এম.

প্রধান মন্ত্রী, শ্রী নরেন্দ্র মোদীনা ভারতকী স্পোর্তসকী পুৱারীদা তোকিও পেরালিম্পিক্সনা মতম চুপ্পদা অখন্নবা মফম অমা কনদুনা লৈহৌরগনি হায়না ফোঙদোকখ্রে। ঐখোয়গী কন্তিঞ্জেন্তগী মেম্বর খুদিংমক চেম্পিয়ন ওইরি অমসুং ইথিল ফাওহন্নবগী হৌরকফম অমা ওইরি হায়না মহাক্না হায়খ্রে। প্রধান মন্ত্রীনা ঐখোয়গী শান্নরোয়শিংগী কোচশিং, সপ্পোর্ত স্তাফ অমসুং ইমুং-মনুংশিংনা শান্নরোয়শিংদা লেপ্তনা শৌগৎখিবগীদমক থাগৎপা ফোঙদোকখ্রে। মহাক্না জপানগী মীয়ামবু, অখন্ননা তোকিও অমসুং জপানগী সরকারবু মখোয়না পীখিবা থোইদোক-হেন্দোকপা হোস্পিতেলিতী, অপীকপা হীরমশিংদা মীৎয়েং চংবীখিবা অমসুং খ্বাইদগী মথৌ তারিবা অখাং কনবা অমসুং অমত্তা ওইবগী পাউজেল অসি ওলিম্পিক্সকী খুদাংদা শন্দোকখিবা অসিগীদমক থাগৎপা ফোঙদোকখ্রে। মথং-মথং তৌখিবা ত্বিতশিংদা প্রধান মন্ত্রীনা হায়খি; “ভারতকী স্পোর্তসকী পুৱারীদা, তোকিও #Paralympicsনা মতম চুপ্পগী ওইনা অখন্নবা মফম অমা কনদুনা লৈহৌরগনি। গেম্স অসি ভারত মচা খুদিংমক্কী ৱাখল্দা কাওঙমদনা লৈহৌরগনি অমসুং তুংদা হৌরক্কদবা শান্নরোয়শিংগী মীরোলশিংনা স্পোর্তস শান্নবা ইথিল পীরগনি। ঐখোয়গী কন্তিঞ্জেন্তগী মেম্বর খুদিংমক চেম্পিয়ন অমনি অমসুং ইথিল পোকহন্নবগী হৌরকফমনি। ভারতনা মেদলশিং মশিং য়াম্না লৌরকখিবা অসিনা ঐখোয়গী থমোয়বু হরাও-নুংঙাইবনা থলহনখি। ঐখোয়গী শান্নরোয়শিংগী কোচশিং, সপ্পোর্ত স্তাফ অমসুং ইমুং-মনুংশিংনা শান্নরোয়শিংদা লেপ্তনা শৌগৎখিবগীদমক থাগৎচরি। ঐখোয়গী মাইপাকপশিং অসিনা য়ুম্ফম ওইদুনা স্পোর্তসতা হেন্না শরুক য়াবা ঙমগনি হায়না ঐখোয়না থাজবা থম্লি। ঐহাক্না মমাংদা হায়খিবা অদুগুম্না জপানগী মীয়ামবু, অখন্ননা তোকিও অমসুং জপানগী সরকারবু মখোয়না পীখিবা থোইদোক-হেন্দোকপা হোস্পিতেলিতী, অপীকপা হীরমশিংদা মীৎয়েং চংবীখিবা অমসুং খ্বাইদগী মথৌ তারিবা অখাং কনবা অমসুং অমত্তা ওইবগী পাউজেল অসি ওলিম্পিক্সকী খুদাংদা শন্দোকখিবা অসিগীদমক থাগৎফম থোকই।”
মন্ত্রী মন্দলনা শেনবা চহি ২০২১-২২গীদমক রেলৱেগী কর্মচারীশিংদা নুমিৎ ৭৮গা মান্নবা প্রদক্তিবিতী লিঙ্ক বোনস পীবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দলনা ঙসি শেনবা চহি ২০২১-২২গীদমক রেলৱেগী কর্মচারীশিংদা প্রদক্তিবিতী লিঙ্ক বোনস পীনবগীদমক এক্স-পোস্ত ফেক্তো অয়াবা পীখ্রে। ইলিজিবল ওইবা রেলৱেগী কর্মচারীশিংদা পি.এল.বি. অসি দশেরা/পুজাগী ছুতিশিংগী মমাংদা চহি খুদিংগী পীদুনা লাক্লি। চহি অসিদসু পি.এল.বি.গী শেনফম অসি নুমিৎ ৭৮গী খুৎশুমলশিংগা মান্নৈ অমদি মসি নন-গেজেতেদ রেলৱেগী কর্মচারী লাখ ১১.২৭তা পীগনি। ইলিজিবল ওইবা রেলৱেগী কর্মচারী অমদা পীগদবা খ্বাইদগী য়াম্বা শেনফম অসি নুমিৎ ৭৮গী লুপা ১৭,৯৫১/-নি। মথক্তা পনখ্রিবা শেনফম অসি তোঙান-তোঙানবা কাংলুপশিংদা পীরি মমিং ওইনা পল্লবদা ত্রেক মেন্তেনরশিং, দ্রাইভরশিং অমসুং গার্দশিং, স্তেসন মাস্তরশিং, সুপর্ভাইজরশিং, তেক্নিসিয়ম, তেক্নিয়ন হেল্পর, কন্ত্রোলর, পোইন্তসমেন, মিনিস্ত্রিএল স্তাফ অমসুং অতোপ্পা গ্রুপ ‘সি’ স্তাফশিংনি। রেলৱেগী কর্মচারীশিংদা নুমিৎ ৭৮গী পি.এল.বি পীগদৌরিবা অসিদা চংগদবা ফাইনান্সিএল ইমপ্লিকেসন অসি লুপা করোর ১৮৩২.০৯রোম ওইরবা য়াই পানরি। কোবিদ-১৯গী মতুংদা থেংনখিবা শীংনবশিংনা শেল-থুমগী ফীভমদা পীবা চৈথেং লৈজরবসু পি.এল.বি. পীনবগী ৱারেপ অসি লৌখিবনি। পি.এল.বি. পীবগী তশেংবা নুমিৎশিংগী মশিং অসিনা অপীবা ফোর্ম্যুলাদা য়ুম্ফম ওইরগা পাখিবা নুমিৎশিংদগী হেল্লি। পি.এল.বি. পীবগী থৌওং অসি রেলৱেজকী পরফোর্মেন্স হেনগৎহন্নবফগী মাইকৈদা থবক তৌনবা রেলৱেগী কর্মচারীশিংবু ইথিল পীনবগী ইনসেন্তিব অমা ওইরি।
প্রধান মন্ত্রীনা ইস্রো অমদি ইন-স্পেসকী মফমদা ভারতকী অহানবা লনাই রোকেৎ বিক্রম-এস. মায় পাক্না থাগৎখিবগীদমক থাগৎপা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ইন্দিয়ন স্পেস রীছর্চ ওর্গনাইজেসন (ইস্রো) অমদি ইন-স্পেসকী মফমদা ভারতকী অহানবা লনাই রোকেৎ স্কাইরুৎ এরোস্পেসনা শাবা বিক্রম-সবওর্বিতেল মায় পাক্না থাগৎখিবগীদমক থাগৎপা ফোঙদোকখ্রে‍। ত্বীত পরিং অমদা, প্রধান মন্ত্রীনা হায়খি; “ঙসি স্রিহরিকোতাদগী স্কাইরুৎ এরোস্পেসনা শাবা বিক্রম-এস থাগৎখিবা ভারতকী পুৱারী ওইরগদবা মীকুপ অমনি! মসি ভারতকী লনাই স্পেস ইন্দস্ত্রীগী খোঙচত্তা মরুওইবা পন্দোল অমনি‍। অসিগুম্বা থৌওং অসিবু পাঙথোকপগীদমক @isro অমদি @INSPACeIND বু থাগৎপা ফোঙদোকচরি‍।” “মায় পাকপা অসিনা জুন ২০২০দা মশক নাইবা স্পেস সেক্তর রিফোর্ম পুরকখিবগী মপুং ফানা কান্নবা লৌরিবা ঐখোয়গী নহাশিংগী নিংথিনা হৈ-শিংলবা মতৌগী খুদম ওইরি‍।”
প্রধান মন্ত্রীনা মহাক্কী স্বীদেন খোংচৎ মনুংদা পীখিবা প্রেসকী ৱারোনগী ইংলিস ৱাহনথোক (এপ্রিল ১৭, ২০১৮)

য়োর এক্সেলেন্সী, প্রধান মন্ত্রী স্তেফেন লোফবেন, মীদিয়াগী মরূপশিং! মসি ঐহাক্কী অহানবা স্বীদেন খোংচৎনি। চাউরাক্না চহি ৩০গী মতুংদা ভারতকী প্রধান মন্ত্রীগী স্বীদেন খোংচৎনি। স্বীদেন্দা ঐখোয়বু তরাম্না ওকপীরিবা অমসুং ইকায় খুম্নবীরিবা অসিগীদমক ঐহাক্না প্রধান মন্ত্রী লোফবেন অমসুং স্বীদেনগী সরকারবু থমোয় শেংনা থাগৎপা ফোংদোকচরি। খোংচৎ অসিগী মনুংদা প্রধান মন্ত্রী লোফবেন্না অতোপ্পা নোর্দিক লৈবাকশিংগা লোয়ননা ভারতকী মীফম শিল-লাংলি। মসিগীদমকসু ঐহাক্না থমোয় শেংনা থাগৎপা ফোংদোকচরি। ভারতকী মেক ইন ইন্দিয়া মিসন হৌরকপদগী হৌরগা স্বীদেন অসি অচেৎপা মপাং অমা ওইরক্লি। ইং ২০১৬তা মুম্বাইদা পাংথোকখিবা মেক ইন ইন্দিয়া প্রোগ্রামদা প্রধান মন্ত্রী লোফবেন মশামক্না ললোন ইতিক্কী য়াম্না চাউবা মীহুৎ কাংবু অমগা লোয়ননা শরুক য়াবীখি। ভারতকী ৱাংমদা মেক ইন ইন্দিয়াগী খ্বাইদগী থোইদোক হেন্দোকপা প্রোগ্রাম অদুসু মমাং চহিগী ওক্তোবর থাদা স্বীদেন্দা পাংথোকখি। প্রধান মন্ত্রী লোফবেন মশামক্না শরুক য়াখিবা অসি ঐখোয়গীদমক য়াম্না হরাওনীংঙাই অমসুং চাউথোকচনীংঙাই ওইবা ৱাফম্নি। ঙসি ঐখোয়না ইনোবেসন পার্তনরশিপ অমসুং জোইন্ত এক্সন প্লান অমদা য়ানবা পুরক্লে। ইনোবেসন, ইনভেস্তমেন্ত, স্তার্ত অপ্স, মেনুফেকচরিং, অসিনচিংবা অসি ঐখোয়গী পার্তনরশিপকী মরুওইবা মায়কৈশিংনি। মসিগা লোয়ন-লোয়ননা, রেন্যুয়েবল ইনর্জী, অর্বান ত্রান্সপোর্ত, ৱেস্ত মেনেজমেন্তগুম্বা ৱাফম কয়াদসু ঐখোয়না মীৎয়েং থম্লি। প্রধান মন্ত্রী লোফবেন অমসুং ঐহাক্না স্বীদেনগী মকোকথোংবা সি ই ওশিংগসু লোয়ননা খন্ন-নৈনগনি। ঐখোয়গী লৈবাক অনিগী ওইবা মরিশিংগী অতোপ্পা মরুওইবা য়ুম্বীদি দিফেন্স অমসুং সেক্যুরিতী কোওপরেসন্নি। দিফেন্স সেক্তরদা স্বীদেন অসি ভারতকী মতম কুইনদগী লোইনরক্লবা মপাং অমনি। ঐখোয়না ঐখোয়গী সেক্যুরিতী কোওপরেসন, অখন্ননা সাইবর সেক্যুরিতী কোওপরেসন হেঙ্গৎহন্নবা ৱারেপ লৌরে। ঐখোয়গী লৈনরিবা মরি অসি রিজনেল অমসুং গ্লোবেলগী থাক্তসু মরু ওই হায়বা ঐখোয়না য়ানরে। য়ুরোপ অমসুং এসিয়াদা ওইরক্লিবা চাউখৎ-থৌরমগী মতাংদা ঙসি ঐখোয়না ঐখোয়গী ওইবা ৱাফমশিং ফোংদোক্নখি। অরোইবদা, প্রধান মন্ত্রী লোফবেনবু ঐহাক্না অমুক্কা হন্না থমোয় শেংনা থাগৎপা ফোংদোকচরি। ময়াম্বু থাগৎচরি।
পঞ্জাবতা বোম্বুলা শাফম মৈ চাকপনা মরম ওইদুনা লৈখিদ্রবশিংগী মফমদা প্রধান মন্ত্রীনা অৱাবা ফোংদোকখ্রে

পঞ্জাবতা বোম্বুলা শাফম মৈ চাকপনা মরম ওইদুনা লৈখিদ্রবশিংগী মফমদা প্রধান মন্ত্রী শ্রীনরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “পঞ্জাবকী বোম্বুলা শাফম অমদা থোকখিবা তমথিরবা থৌদোক অদু থম্মোয় শোক্নীংঙাইনি। মসিনা মরম ওইরগা থম্মোয় শোক্না নুংঙাইতবা ফাওহল্লে। লৈখিদ্রবশিংগী ইমুং মনুংগী অৱাবদসু ঐহাক্না শরুক য়াজরি। শোক্লবশিং অথুবা মতমদা ফরকপা ওইরসনু। অৱাবা তারবা মফম অদুদা এজেন্সীশিংনা মী কনবগী থবক চত্থরি।”
মন্ত্রীমন্দলনা নেস্নেল কম্মিসন ফোর ইন্দিয়ান সিস্তেম ওফ মেদিসিন বিল, ২০১৯দা ওফিসিয়েল এমেন্দমেন্তকী হায়জরকপা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা রাজ্য সভাদা পন্দুনা লৈরিবা নেস্নেল কম্মিসন ফোর ইন্দিয়ান সিস্তেম ওফ মেদিসিন বিল, ২০১৯ (এন.সি.আই.এম.)দা ওফিসিয়েল এমেন্দমেন্তকী হায়জরকপা অদু অয়াবা পীখ্রে। হায়জরক্লিবা লেজিস্লেসন অসিনা ইন্দিয়ান সিস্তেম ওফ মেদিসিন এদজুকেসনগী লমদা দরকার ওইবা রেগুলেতরী রিফোর্মশিং শোইহল্লরোই। হায়জরক্লিবা রেগুলেতরী স্ত্রকচর অসিনা মীচম প্রজাগী ইন্তরেস্ত ঙাক্তুনা থম্নবা ত্রান্সপরেন্সী অমসুং একাউন্তেবিলিতী ঙমহল্লগনি। কম্মিসন অসিনা লৈবাক্কী মফম খুদিংমক্তা অহোংবা মমলগী হেল্থকেয়ার ফংহন্নবা প্রমোৎ তৌগনি। ইন্দিয়ান সিস্তেম ওফ মেদিসিনগা মরী লৈনবা এদজুকেসন ইন্সতিত্যুসনশিংগী একাদেমিক স্তেন্দর্দশিং, ইভালুয়েসন, খাজনা অমসুং থাজহনবগা মরী লৈনবা ফঙ্কসনশিংগী পরিংদা কম্মিসন অসি শেমখিবনি। এন.সি.আই.এম. লিংখৎপগী মরুওইবা পান্দম অসি ক্বালিতী মেদিকেল প্রেফেস্নেলশিংগী চপচাবা সপ্লাই শোইহন্দনা ইক্ব্যুইতী প্রমোত তৌবা অমসুং ইন্দিয়ান সিস্তেম ওফ মেদিসিনদা মেদিকেল সর্বিসকী এস্পেক্ত পুম্বদা অৱাংবা থাক্কী স্তেন্দর্দশিং এনফোর্স তৌবনি।
প্রধান মন্ত্রীনা অতল ভুজল য়োজনা হৌদোকখ্রে

হান্নগী প্রধান মন্ত্রী অতল বিহারী ভাজপেয়ীগী মপোক কুমওন্দা, প্রধান মন্ত্রী শ্রী নরেন্দ্র মোদীনা ঙসি নই দিল্লীদা পাংথোকপা থৌরম অমদা অতল ভুজল য়োজনা (অতল জল) হৌদোকখ্রে অমসুং রোহতাং পাসকী মখাদা লৈবা স্ত্রেতেজিক তনেলবু ভাজপেয়ীগী মমিং লৌদুনা থোনখ্রে। থৌরম অদুদা ৱা ঙাংলদুনা প্রধান মন্ত্রীনা হায়খি মদুদি ঙসি লৈবাক অসিগী য়াম্না মরু ওইবা অচৌবা প্রোজেক্ত অমা ওইরিবা, হিমাচল প্রদেশকী মনালিবু লেহ, লদাখ অমসুং জম্মু কাশ্মিরগা শম্নহল্লিবা রোহতাং তনেলগী মমিং অসি হৌজিক্তগী অতল তনেল হায়না খংনরগনি। স্ত্রেতজিক তনেল অসিনা লমদম অসিগী লাইবক্তা অহোমবা পুরক্লগনি হায়নসু মহাক্না ফোংদোকখি। মসিনা লমদম অসিদা তুরিজম চাউখৎহনবদসু মতেং ওইরগনি। অতল জল য়োজনাদা প্রধান মন্ত্রীনা হায়খি মদুদি ঈশিংগী হিরম অসি অতল জীগী মফমদা য়াম্না মরু ওইখি অমসুং থম্মোইগা য়াম্না নক্নখি। ঐখোয়গী সরকারনা মহাক্কী মীৎয়েং অদু ইমপ্লিমেন্ত তৌনবা কন্না হোৎনরি। অতল জল য়োজনা নত্রগা জল জীবন মিসনগা মরী লৈনবা গাইদলাইনশিং অসি ২০২৪ ফাওবদা লৈবাক অসিগী ইমুং খুদিংদা ঈশিং ফংহন্নবা অচৌবা খোংথাংশিংনি হায়না প্রধান মন্ত্রীনা মখা তাখি। মসিগী ঈশিংগী ক্রাইসিস অসি ইমুং অমা ওইনা, নাগরিক অমা ওইনা অমসুং লৈবাক অমা ওইনা ঐখোয়গীদমক ৱানিঙাইনি অমদি দিবেলপমেন্তদসু অপনবা পী হায়না মহাক্না ফোংদোকখি। প্রধান মন্ত্রীনা অকনবা ৱাফম থমখি মদুদি জল শক্তি মন্ত্রালয়না ঈশিংবু কম্পার্তমেন্তেলাইজ এপ্রোচতগী নান্থোকহল্লে অমসুং কমপ্রেহেন্সিব অমসুং হোলিস্তিক এপ্রোচ অমদা পুরক্লে। হন্দক্কী মোনসুন্দা জল শক্তি মন্ত্রালয়গী মায়কৈদগী মতৌ করম্না ঈশিং য়োকশিন্নবা হোৎনখিবগে হায়বদু ঐখোয়না উখ্রে হায়না মহাক্না মখা তাখি। মহাক্না হায়খি মদুদি নাকল অমরোমদা জল জীবন মিসন্না ইমুং খুদিংমক্তা পাইপ ৱাতর সপ্লাই ফংহন্নবগী মায়কৈদা থবক তৌরি, অদুগা অতোপ্পা নাকল অমরোমদা অতল জল য়োজনানা গ্রাউন্দৱাতর য়াম্না নেম্বা অদুগুম্লবা মফমশিংদা অখন্নবা পুক্নিং চংগনি। অতল ভুজল য়োজনা (অতল জল) অতল জল অসি রাজ্য তরেৎ গুজরাত, হরিয়ানা, কর্নাতকা, মধ্য প্রদেশ, মহারাস্ত্র, রাজস্তান অমসুং উত্তর প্রদেশতা সস্তেনেবল গ্রাউন্দৱাতর রিসোর্স মেনেজমেন্তগীদমক কমুনিতীগী থাক্তা অহোংবা পুরক্নবা অমসুং গ্রাউন্দৱাতর রিসোর্স মেনেজমেন্তদা থৌদাং লৌনবগীদমক ইন্সতিত্যুস্নেল ফ্রেমৱার্ক চেৎশিলহন্নবগী পান্দমগা লোয়ননা দিজাইন তৌবনি। স্কিম অসি ইমপ্লিমেন্ত তৌবনা রাজ্যশিং অসিদা জিলা ৭৮দা লৈরিবা চাউরাক্না গ্রাম পঞ্চায়ৎ ৮৩৫০দা কান্নহল্লগনি। রোহতাং পাসকী মখাদা তনেল কিলোমীতর ৮.৮ শাংবা তনেল অসি মীতর ৩,০০০গী ওল্তিচুদকী মথক্তা শাবা মালেমগী খ্বাইদগী শাংবা তনেলনি। মসিনা মনালি অমসুং লেহগী মরক্তা কিলোমীতর ৪৬কী অরাপ্পা হন্থহল্লগনি অমসুং ত্রান্সপোর্তেসনগী মমল লুপা কোতি কয়া কনবা ঙম্লগনি। মসি মীতর ১০.৫ পাকপা সিঙ্গল ত্যুব বাই-লেন তনেল অমনি। তনেল অসিনা হিমাচল প্রদেশ অমসুং লদাখকী মনুং হুনজিনবা ঙখৈগী লমদমশিংদা ইংথমথাগী মতমদা থা তরুক লৈবাক্কী অতৈ মফমশিংগা লম্বী ফাওনরমদবা অদু হৌজিক্তি ৱেদর খুদিংমক্তা কনেক্তিবিতী ফংহল্লগনি।
পি.এম.না ওক্তোবর ১৬তা দিস্ত্রিক্ত ৭৫দা দিজিতেল বেঙ্কিং য়ুনিৎ ৭৫ লৈবাক মীয়ামদা কত্থোক্কদৌরি

ফাইনেন্সিএল ইনক্লুজন হেন্না মরা চেৎশিলহন্নবগী থৌরাং অমগী মখাদা, প্রধান মন্ত্রী শ্রী নরেন্দ্র মোদীনা ওক্তোবর ১৬গী অয়ুক পুং ১১ তাবা মতমদা ভিদিও কন্ফরেন্সিংগী খুত্থাঙদা দিজিতেল বেঙ্কিং য়ুনিৎ (দি.বি.য়ু.) ৭৫ লৈবাক মীয়ামদা কত্থোক্কদৌরি‍। মহাক্না থৌরম অদুদা তিল্লিবা মীয়ামগী মফমদসু ৱা ঙাঙগনি‍। ২০২২-২৩গী কেন্দ্রগী বজেৎ ৱারোলগী শরুক অমা ওইনা শেলথুম মন্ত্রীনা লৈবাকসিগী নীংতম্বা চহি ৭৫ শুরকপবু নীংশিংবা ওইনা লৈবাকসিগী দিস্ত্রিক্ত ৭৫দা দি.বি.য়ু. ৭৫ লিংখৎনবা ৱাফম লাউথোকখি‍। দি.বি.য়ু.শিং অসি লৈবাকসিগী কাচিন কোয়া শিনবা থুংনা দিজিতেল বেঙ্কিংগী কান্নবা ফংহন্নবা পান্দমদা লিংখৎপনি অমদি মসিনা স্তেত অমসি য়ুনিয়ন তেরিতরী পুম্নমক কোনশিনগনি‍। থৌরাং অসিদা পব্লিক সেক্তর বেঙ্ক ১১, প্রাইভেৎ সেক্তর বেঙ্ক ১২ অমদি স্মোল ফাইনান্স বেঙ্ক অমনা শরুক য়ারি‍। দি.বি.য়ু.শিং অসি সেভিং একাউন্ত হাংদোকপা, বেলেন্স চেক তৌবা, পাসবুক নম্বা, ফন্দ থাদোক থাজিন তৌবা, ফিক্স দিপোজিত্তা শেল থাদবা, লোনগী চে থাবা, ইসু তৌখ্রবা চেক্কী স্তোপ পেমেন্তকী ইন্সত্রকসন শেম্বা, ক্রেদিৎ/দেবিৎ কার্দ এপ্লাই তৌবা, একাউন্ত স্তেতমেন্ত য়েংবা, খাজনা থীবা, বিল থীবা, নোমিনেসন তৌবনচিংবা মখল মখা কয়াগী দিজিতেল বেঙ্কিং ফেসিলিতীশিং মীয়ামদা ফংহন্নবা আউতলেৎশিংনি‍। দি.বি.য়ু.শিংনা কস্তমরশিংদা চহি চুপ্পা বেঙ্কিং প্রদক্তশিং অমসুং সর্ভিসশিং মমল হন্থবা, লায়না ফংবা ঙম্বা অমদি ফীভম ফগৎলবা দিজিতেল বেঙ্কিং এক্সপরিএন্সশিং ফংহনগনি‍। মখোয়না দিজিতেল ফাইনেন্সিএল লিতরেসী শন্দোক্কনি অমদি কস্তমরশিংদা সাইবর সিক্যুরিতী এৱ্যারনেস অমসুং সেফগার্দশিংগী মরমদা খঙহনবদা অখন্নবা মীৎয়েঙ থমগনি‍। লোয়ননা মফমশিং অসিদা রিএ তাইম এসিস্তেন্স পীননবা অমদি দি.বি.য়ু.শিংনা হকথেংননা নৎত্রগা বিজিনেস ফেসিলিতেতরশিং/করেসপোন্দেন্তশিংগী খুত্থাঙদা পীরিবা বিজিনেস অমসুং সর্ভিসশিংগী মরমদা পেন্দবা লৈবশিংগী ৱাখৈ পুরক্নবা দিজিতেল মেকানিজম মতিক চানা লৈগনি‍।
গুজরাতনা ভেদন্তা-ফোক্সকোন গ্রুপকা সেমিকন্দক্তর অমসুং দিস্প্লে ফেব পুথোক্নবগী লুপা করোর লাখ ১.৫৪গী এম.ও.য়ু. অমা খুৎয়েক পীনখিবদা প্রধান মন্ত্রীনা অপেনবা ফোংদোকখ্রে

গুজরাতনা ভেদন্তা-ফোক্সকোন গ্রুপকা সেমিকন্দক্তর অমসুং দিস্প্লে ফেব পুথোক্নবগী লুপা করোর লাখ ১.৫৪গী এম.ও.য়ু. অমা খুৎয়েক পীনখিবদা প্রধান মন্ত্রী, শ্রী নরেন্দ্র মোদীনা অপেনবা ফোংদোকখ্রে। প্রধান মন্ত্রীনা পনখি মদুদি লুপা করোর লাখ ১.৫৪গী ইনভেস্তমেন্ত অসিনা শেন্মিৎলোন অমসুং থবক পীবা হেনগৎহনবদা চাউনা শাফু অমা পীরগনি অদুগা মসিনা এন্সিলারী ইন্দস্ত্রীশিংগী অচৌবা ইকোসিস্তেম অমা শেমগৎপদা চাউনা মতেং পাংলগনি অমসুং মসিদগী ঐখোয়গী এম.এস.এম.ই.শিংদা মতেং পাংবা ঙম্লগনি। গুজরাতকী মুখ্য মন্ত্রী, শ্রী ভুপেন্দ্র পতেলগী ত্বীৎ অমা শেয়র তৌরদুনা প্রধান মন্ত্রীনা ত্বীৎ তৌখি; “এম.ও.য়ু. অসি ভারতকী সেমি-কন্দক্তর পুথোক্নবগী মঙলান্দা খোঙলৈ থুহনগদবা মরুওইবা খোঙথাং অমনি। লুপা করোর লাখ ১.৫৪গী ইনভেস্তমেন্ত অসিনা শেন্মিৎলোন অমসুং থবক পীবা হেনগৎহনবদা চাউনা শাফু অমা পীরগনি অদুগা মসিনা এন্সিলারী ইন্দস্ত্রীশিংগী অচৌবা ইকোসিস্তেম অমা শেমগৎপদা চাউনা মতেং পাংলগনি অমসুং মসিদগী ঐখোয়গী এম.এস.এম.ই.শিংদা মতেং পাংবা ঙম্লগনি।”
নবরাত্রিগী মতমদা ইমা কুশমন্দা অমদি ইমা স্কন্দমাতাদা প্রধান মন্ত্রীগী প্রথনা

নবরাত্রিগী মতমদা প্রধান মন্ত্রী শ্রী নরেন্দ্র মোদীনা ভক্তশিংগীদমক ইমা কুশমন্দা অমসুং ইমা স্কন্দমাতাগী য়াইফ-মঙ্গোলশিং নিখ্রে অমদি লাইরেম্বীশিংগী লাইশোনশিং(স্তুতি) থিদুনা সেয়র তৌখি৷ প্রধান মন্ত্রীনা ত্বীত তৌখি: “ঐখোয়না ইমা কুশমন্দাদা খুরুমজরি অমদি ঐখোয়গী তোঙান তোঙানবা এন্দিবরশিংগীদমক মহাক্কী য়াইফ-মঙ্গোলশিং নিরি৷ মঙোন্দা কৎচবা লাইশোন অমা মসিদা লৈরে৷” “নবরাত্রিদা দেবী স্কন্দমাতাবু খুরুমজৈ। ঐহাক্না প্রথনা তৌজরি মদুদি ইমা স্কন্দমাতানা মহাক্কী ভক্তশিংবু অৱা অনা পুম্নমক্তগী নান্থোকপা ঙম্নবা শক্তি পীনবীবা ওইরসনু।”
মন্ত্রীমন্দলনা সেকেন্দমেন্ত প্রোগ্রামগীদমক ইন্দিয়া-ওস্ত্রেলিয়া মেমোরেন্দা ওফ অন্দর্সতেন্দিং খুৎয়েক পিন্নবা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দিপার্তমেন্ত ওফ ইকোনোমীক এফিয়ার্স (ইন্দিয়ান ইকোনোমীক সর্বিস কেদর) অমসুং দি ত্রেজরী, গবর্নমেন্ত ওফ ওস্ত্রেলিয়াগী মরক্তা থা অহুমগী ওইনা সেকেন্দমেন্ত প্রোগ্রামগীদমক মেমোরেন্দা ওফ অন্দর্সতেন্দিং খুৎয়েক পিন্নবা য়াখ্রে । প্রোগ্রাম অসিগী মখাদা ওস্ত্রেলিয়া ত্রেজরীদগী ওফিসর অমা দিপার্তমেন্ত ওফ ইকোনোমীক এফিয়ার্স, মিনিস্ত্রী ওফ ফাইনান্সদা সেকেন্দেদ তৌগনি অমসুং আইইএসতগী ওফিসর অমা (দিপুতী সেক্রেতরি/দাইরেক্তর থাক্তা) দিপার্তমেন্ত ওফ ইকোনোমীক এফিয়ার্সনা নোমিনেত তৌরকপা আইইএস কেদর অদু ওস্ত্রেলিয়ান ত্রেজরী, গবর্নমেন্ত ওফ ওস্ত্রেলিয়াদা ১৫.০১.২০১৮দগী হৌরগা থা অহুমগী ওইনা সেকেন্দেদ তৌরগনি । এমওয়ু অনিমক্কী মতম থা অহুমগী মতুংদা চৎনররোই অমসুং মখা শাংদোক্লরোই । প্রোগ্রাম অসি লৈবাক অনিমক্না য়ান্নরবা মতুং নাকল অনিমক্না খন্নবগা লোয়ননা থংনবা চহিশিংদশু চৎথবা য়াই । চাওনা থেংনরিবা: ওস্ত্রেলিয়া অসি ভারতকী মরুওইবা বাইলেতরেল পার্তনরশিংগী মরক্তা অমনি । প্রপোজ তৌরিবা প্রোগ্রাম অসিনা লৈবাক অনিমক্তা হৌজিক লৈরিবা ইকোনোমীক পোলিসী ইশুশিং হেন্না মমুৎ তানা খংবদা মতেং ওইরগনি অমসুং তুংদা পুন্না থবক তৌমিন্নবা অমসুং এঙ্গেজমেন্তকীদমক মখা তানা খুদোংচাবশিং পুরক্লগনি ।